pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ฮือฮา..กระทรวงวัฒนธรรม ยกรถโรงหนังเฉลิมทัศน์สัญจรสู่จังหวัดเชียงรายกับงานมหกรรมศิลปะร่วมสมัยนานาชาติ Thailand Biennale, Chiang Rai 2023 เด็กเข้าคิวชมกันเพียบ สร้างการเรียนรู้
วันพฤหัสบดีที่ 1 กุมภาพันธ์ 2567
ฮือฮา..กระทรวงวัฒนธรรม ยกรถโรงหนังเฉลิมทัศน์สัญจรสู่จังหวัดเชียงรายกับงานมหกรรมศิลปะร่วมสมัยนานาชาติ Thailand Biennale, Chiang Rai 2023 เด็กเข้าคิวชมกันเพียบ สร้างการเรียนรู้
ฮือฮา..กระทรวงวัฒนธรรม ยกรถโรงหนังเฉลิมทัศน์สัญจรสู่จังหวัดเชียงรายกับงานมหกรรมศิลปะร่วมสมัยนานาชาติ Thailand Biennale, Chiang Rai 2023 เด็กเข้าคิวชมกันเพียบ สร้างการเรียนรู้ โอกาสอย่างเท่าเทียม
ฮือฮา..กระทรวงวัฒนธรรม ยกรถโรงหนังเฉลิมทัศน์สัญจรสู่จังหวัดเชียงรายกับงานมหกรรมศิลปะร่วมสมัยนานาชาติ Thailand Biennale, Chiang Rai 2023 เด็กเข้าคิวชมกันเพียบ สร้างการเรียนรู้ โอกาสอย่างเท่าเทียม
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า จากนโยบายของกระทรวงวัฒนธรรม (วธ.) ในการส่งเสริมการเรียนรู้แลกเปลี่ยน ความคิดสร้างสรรค์ สร้างจินตนาการผ่านงานด้านวัฒนธรรม รวมไปถึงเยาวชนทั่วประเทศมีโอกาสเรียนรู้อย่างความเท่าเทียมในการเข้าถึงสื่อต่างๆผ่านงานภาพยนตร์ ล่าสุดทางโรงหนังเฉลิมทัศน์ โดย หอภาพยนตร์ (องค์การมหาชน) วธ. ออกเดินทางสู่จังหวัดเชียงราย เพื่อจัดกิจกรรมรถโรงหนัง ฉายภาพยนตร์แก่เด็กนักเรียน-ครู ประชาชน และเข้าร่วมเป็นส่วนหนึ่งของงานมหกรรมศิลปะร่วมสมัยนานาชาติ Thailand Biennale, Chiang Rai 2023 โดยมีโปรแกรมจัดกิจกรรมใน 4 อําเภอของจังหวัดเชียงราย ระหว่างวันที่ 17 มกราคม - 14 กุมภาพันธ์ 2567 นี้ ณ วัดจอเจริญสุขุมวาท อ.เวียงชัย, องค์การบริหารส่วนตําบลแม่ต๋ํา อ.พญาเม็งราย โดยขณะนี้จอดให้บริการนักเรียนและประชาชนอยู่ที่ ศาลากลางจังหวัดเชียงรายหลังเก่า อ.เมืองเชียงราย ซึ่งเป็นจุดฉายที่ 3 ไปจนถึงวันที่ 7กุมภาพันธ์ ซึ่งขณะนี้ได้รับรายงานว่า กิจกรรมดังกล่าวสร้างความประทับใจให้กับเด็กและเยาวชน ครูอาจารย์ นักท่องเที่ยวทั้งชาวไทย ชาวต่างชาติ โดยเฉพาะเด็กและเยาวชน นักเรียนสนใจเข้าคิวรับชมฉายภาพยนตร์กันเป็นจํานวนมาก ซึ่งจากนี้ไปก็จะสัญจรไปต่อที่ ช้างแวร์เฮ้าส์ โกดังห้วยเกี๋ยง อ.เชียงแสน ระหว่างวันที่ 8 - 14 กุมภาพันธ์นี้
นางสาวเพ็ญพิสุทธิ์ จินตโสภณ โฆษกกระทรวงวัฒนธรรม (ฝ่ายการเมือง) เปิดเผยต่อว่า ในวันที่ 6 กุมภาพันธ์นี้ ได้มีการจัดโปรแกรมพิเศษบนรถโรงหนัง ที่ศาลากลางจังหวัดเชียงรายหลังเก่า อ.เมืองเชียงราย เวลา 9.00 - 12.00 น. กับกิจกรรมอบรมบรรยายเชิงปฏิบัติการ หัวข้อ “การใช้ภาพยนตร์เป็นสื่อเพื่อการเรียนรู้” สําหรับผู้สนใจนําภาพยนตร์ไปใช้เป็นสื่อการเรียนรู้ เช่น โรงหนังโรงเรียน, วิชาภาพยนตร์ และ การนําภาพยนตร์ไปใช้สนับสนุนการสอนในรายวิชาต่าง ๆ สามารถเข้าไปลงทะเบียนสํารองที่นั่งเพื่อเข้าร่วมกิจกรรมบรรยายพิเศษล่วงหน้าได้ที่ https://bit.ly/cinemobile-workshop รองรับผู้เข้าร่วมกิจกรรมได้ 70 ที่นั่งหรือติดต่อสอบถามข้อมูลกิจกรรมได้ที่ 094 770 6999 คุณวุฒินันท์ แช่มช้อย นักจัดจัดกิจกรรมและสิ่งเกี่ยวเนื่อง หอภาพยนตร์ (องค์การมหาชน) ติดตามภารกิจของรถโรงหนังเฉลิมทัศน์เพิ่มเติมได้ที่ www.facebook.com/thaicinemobile
ทั้งนี้ มหกรรมศิลปะร่วมสมัยนานาชาติ Thailand Biennale, Chiang Rai 2023 กําหนดจัดในพื้นที่เหนือสุดของประเทศไทย ได้แก่ จังหวัดเชียงราย ภายใต้แนวคิด “เปิดโลก (The Open World)” โดยจะจัดขึ้นในพื้นที่สําคัญทั่วจังหวัดเชียงราย กําหนดจัดขึ้นระหว่างวันที่ 9 ธันวาคม 2566 ถึงวันที่ 30 เมษายน 2567
รัฐบาลไทย-ข่าวทำเนียบรัฐบาล-​รองปลัดฯ ณัฏฐิญา ประชุมติดตามความคืบหน้าแนวทางการจัดตั้งกองทุนพัฒนาอุตสาหกรรม
วันพฤหัสบดีที่ 1 กุมภาพันธ์ 2567
01/02/2567
​รองปลัดฯ ณัฏฐิญา ประชุมติดตามความคืบหน้าแนวทางการจัดตั้งกองทุนพัฒนาอุตสาหกรรม
​รองปลัดฯ ณัฏฐิญา ประชุมติดตามความคืบหน้าแนวทางการจัดตั้งกองทุนพัฒนาอุตสาหกรรม
วันที่ 29 มกราคม 2567 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการการประชุม ติดตามความคืบหน้าแนวทางการจัดตั้งกองทุนพัฒนาอุตสาหกรรม โดยมีผู้ช่วยปลัดกระทรวงอุตสาหกรรม และคณะทํางานกองทุนพัฒนาอุตสาหกรรม เข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
การหาแนวทางการจัดตั้งกองทุนพัฒนาอุตสาหกรรมนี้ มีวัตถุประสงค์เพื่อขับเคลื่อนการยกระดับภาคอุตสาหกรรมและสถานประกอบการให้มีขีดความสามารถในการแข่งขันและมีการประกอบการที่ยั่งยืน ควบคู่กับการดูแลประชาชนอย่างรอบด้านและสมดุล โดยมีขอบเขตการพัฒนาด้วยกลไกกองทุนเพื่อการส่งเสริมและพัฒนาภาคอุตสาหกรรมให้ปรับเปลี่ยนหรือต่อยอดเพื่อเพิ่มขีดความสามารถในการแข่งขันและส่งเสริมการประกอบการที่ยั่งยืน ดําเนินการส่งเสริมให้สถานประกอบการสามารถปรับตัวต่อกฎหมาย มาตรฐาน และมาตรการที่ยกระดับการประกอบการอุตสาหกรรมสู่แนวปฏิบัติที่ก้าวหน้า รวมถึงป้องกัน ระงับ และบรรเทา เหตุเดือดร้อนความเสียหายที่เกิดจากการประกอบการแก่ประชาชนและสิ่งแวดล้อมภายใต้การกํากับดูแลของกระทรวงอุตสาหกรรม ด้วยเครื่องมือทางการเงินและการส่งเสริมที่ไม่ใช่ตัวเงินอย่างเหมาะสม
ทั้งนี้ สําหรับการขับเคลื่อนถัดไปจะมีการนําแนวทางดังกล่าวไปดําเนินการยกระดับกองทุนอุตสาหกรรมที่กําลังจัดตั้งขึ้นภายใต้ พรบ.โรงงาน และเพิ่มประสิทธิภาพของกองทุน SME ตามแนวทางประชารัฐ ของ อก. เพื่อขับเคลื่อนให้ภาคอุตสาหกรรมไทยมีความเข้มแข็งและอยู่คู่กับชุมชนได้อย่างยั่งยืน ต่อไป
รัฐบาลไทย-ข่าวทำเนียบรัฐบาล-รมช.ไชยา พิจารณาปรับแผน “โคบาลชายแดนใต้” เฟสแรก เร่งเพิ่มเกษตรกรเลี้ยงโคส่งออก ผลักดันเศรษฐกิจฮาลาลจังหวัดชายแดนใต้
วันพฤหัสบดีที่ 1 กุมภาพันธ์ 2567
รมช.ไชยา พิจารณาปรับแผน “โคบาลชายแดนใต้” เฟสแรก เร่งเพิ่มเกษตรกรเลี้ยงโคส่งออก ผลักดันเศรษฐกิจฮาลาลจังหวัดชายแดนใต้
รมช.ไชยา พิจารณาปรับแผน “โคบาลชายแดนใต้” เฟสแรก เร่งเพิ่มเกษตรกรเลี้ยงโคส่งออก ผลักดันเศรษฐกิจฮาลาลจังหวัดชายแดนใต้
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นประธานการประชุมติดตามการดําเนินงานโครงการโคบาลชายแดนใต้ ภายใต้โครงการเมืองปศุสัตว์ ตามกรอบระเบียงเศรษฐกิจฮาลาลจังหวัดชายแดนใต้ โดยมี นายคุณากร ปรีชาชนะชัย ผู้ช่วยเลขานุการรัฐมนตรีว่าการกระทรวงเกษตรและสหกรณ์ ผู้บริหารและเจ้าหน้าที่สังกัดกระทรวงเกษตรและสหกรณ์ ผู้บริหารและเจ้าหน้าที่สังกัดกระทรวงมหาดไทย และผู้บริหารจากศูนย์อํานวยการบริหารจังหวัดชายแดนใต้ (ศอ.บต.) ณ ห้องประชุมกระทรวงเกษตรและสหกรณ์ (1403) และผ่านประชุมทางไกล Zoom Meeting สําหรับโครงการดังกล่าว มีวัตถุประสงค์เพื่อสร้างเศรษฐกิจฐานราก และสร้างความมั่นคงทางอาหาร ได้แก่ เกษตร ประมง และปศุสัตว์ ตามกรอบระเบียงเศรษฐกิจฮาลาลจังหวัดชายแดนใต้ รวมถึงมุ่งเป็นพื้นที่ครัวอาหารฮาลาลโลก ซึ่งทางภาคใต้มีต้นทุนและโอกาสในการส่งออกสินค้าฮาลาลไปยังประเทศมุสลิมได้จํานวนมาก
รมช. ไชยา กล่าวว่า จากการได้ลงพื้นที่ไปยังจังหวัดปัตตานี มีเกษตรกรบางกลุ่มได้รับโคไม่ตรงปก ทาง ศอ.บต. จึงได้แต่งตั้งคณะกรรมการตรวจสอบปัญหาโคไม่ได้มาตรฐาน เพื่อตรวจสอบข้อเท็จจริงภายใน 15 วัน และนํามาปรับใช้ เพื่อไม่ให้เกิดผลกระทบสําหรับภาพรวมโครงการ ทั้งนี้ ขอฝาก ศอ.บต. ดูแลให้ไม่มีผลกระทบต่อโครงการระยะยาว รวมถึงขอให้หน่วยงานที่เกี่ยวข้องร่วมกันพิจารณาปรับแผนการดําเนินงานตามหลักรัฐศาสตร์ในระยะแรก เพื่อให้พี่น้องเกษตรกรที่มีความต้องการเลี้ยงปศุสัตว์ แต่ติดขัดหลักเกณฑ์บางประการสามารถรับเลี้ยงต่อไปได้ และค่อยเพิ่มความเข้มงวดในโครงการระยะถัดไป โดยให้ ศอ.บต. และสํานักงานเกษตรและสหกรณ์จังหวัดคัดเลือกเกษตรกรให้ตรงตามหลักเกณฑ์การเข้าร่วมของโครงการ พร้อมมอบหมายกรมปศุสัตว์ดําเนินการจัดทําแผนส่งโคให้ตรงตามเวลาที่กําหนด    นอกจากนี้ ยังรับข้อเสนอแนะของผู้ว่าราชการจังหวัดปัตตานี (นางพาตีเมาะ สะดียามู) ในการวางแผนส่งออกและการสร้างโรงงานแปรรูปปศุสัตว์ภาคอุตสาหกรรม และภาคชุมชน เพื่อรองรับตลาดมุสลิมในพื้นที่ต่าง ๆ การจัดการโครงสร้างพื้นฐานของภาคใต้ ธนาคารโค รวมถึงช่วยเหลือกลุ่มเกษตรกรผู้ยากไร้แต่มีความต้องการเลี้ยงปศุสัตว์ รวมถึงจะสอบถามความคืบหน้าการสร้างนิคมอุตสาหกรรมในภาคใต้กับกระทรวงอุตสาหกรรม และการสนับสนุนจากสํานักงานคณะกรรมการส่งเสริมการลงทุน (BOI) เพิ่มเติม อีกด้วย
ผู้ช่วยเลขานุการ รมว. เกษตรฯ ให้ความเห็นเพิ่มเติมว่า ขอเสนอให้ทาง ศอ.บต. ช่วยตรวจสอบสัญญาของพี่น้องเกษตรกรก่อนรับโคจากผู้ประกอบการว่าโคมีลักษณะที่ถูกต้องตามคุณลักษณะ รวมถึงมีการจัดทําสัญญาถูกต้องครบถ้วนหรือไม่ เพื่อลดปัญหาการแบกรับต้นทุนด้านอาหารของเกษตรกร และให้การดําเนินงานของโครงการเป็นไปอย่างมีประสิทธิภาพสูงสุดต่อไป
รัฐบาลไทย-ข่าวทำเนียบรัฐบาล-​'นลินี ทวีสิน' พบทูตคาซัคสถาน ปลื้มความสัมพันธ์ทุกมิติพัฒนาก้าวกระโดด ชมไทยเป็นพันธมิตรใกล้ชิดในภูมิภาค
วันพฤหัสบดีที่ 1 กุมภาพันธ์ 2567
01/02/2567
​'นลินี ทวีสิน' พบทูตคาซัคสถาน ปลื้มความสัมพันธ์ทุกมิติพัฒนาก้าวกระโดด ชมไทยเป็นพันธมิตรใกล้ชิดในภูมิภาค
​'นลินี ทวีสิน' พบทูตคาซัคสถาน ปลื้มความสัมพันธ์ทุกมิติพัฒนาก้าวกระโดด ชมไทยเป็นพันธมิตรใกล้ชิดในภูมิภาค
วันที่ 1 กุมภาพันธ์ 2567 นลินี ทวีสิน พบทูตคาซัคสถาน ปลื้มความสัมพันธ์ระหว่างสองประเทศมีพัฒนาการอย่างก้าวกระโดด โดยในปีนี้มีแผนการเยือนระดับสูงหลายระดับ ในมิติด้านการค้า มูลค่าการส่งออกไทยไปยังคาซัคสถานโตกว่าร้อยละ 23 ตลอดจนในแง่ของจํานวนนักท่องเที่ยวที่เติบโตอย่างเด่นชัดภายหลังจากมาตรการวีซ่าฟรีของรัฐบาล
นลินี ทวีสิน ผู้แทนการค้าไทย เปิดเผยภายหลังการหารือกับนายอาร์มัน อิสเซตอฟ เอกอัครราชทูตสาธารณรัฐคาซัคสถานประจําประเทศไทยว่า ในปีนี้ไทยและคาซัคสถานจะมีการแลกเปลี่ยนการเยือนระดับสูงในหลายระดับ ไม่ว่าจะเป็นการเยือนคาซัคสถานของรองนายกรัฐมนตรีและรัฐมนตรีว่าการกระทรวงพาณิชย์ ในขณะที่รองนายกรัฐมนตรีและรัฐมนตรีว่าการกระทรวงการต่างประเทศคาซัคสถานมีกําหนดจะเดินทางเยือนไทยในช่วงเดือนเมษายนนี้ โดยการเยือนเหล่านี้จะเป็นส่วนสําคัญในการกระชับความสัมพันธ์ทางการค้า และแก้ไขอุปสรรคทางการค้าต่าง ๆ และยังเป็นปัจจัยสําคัญในการสร้างความเชื่อมั่นและมั่นใจให้แก่นักลงทุนแต่ละฝ่ายอีกด้วย
นางนลินีฯ เสริมว่า ในมิติของความสัมพันธ์ทางการค้า ไทยและคาซัคสถานมีความสัมพันธ์ที่ดีมาโดยตลอด ดังจะเห็นจากมูลค่าการค้ารวมที่ปี 2566 ขยายตัวจากปี 2565 กว่าร้อยละ 26 ในขณะที่การส่งออกของไทยไปคาซัคสถานในปี 2566 ขยายตัวกว่าร้อยละ 23 นอกจากนี้ ไทยและคาซัคสถานยังอยู่ระหว่างการจัดทําความตกลงทางการค้าไทย-คาซัคสถาน ซึ่งคาดว่าจะสามารถหาข้อสรุปและลงนามได้ทันภายในปีนี้ โดยความตกลงดังกล่าวครอบคลุมสาขาความร่วมมือที่ทั้งสองฝ่ายมีความสนใจร่วมกัน เช่น อาหารและการเกษตร สินแร่ รถยนต์และชิ้นส่วน ตนจึงเชื่อว่าหากเจรจาแล้วเสร็จจะเป็นกลไกสําคัญในการส่งเสริมและขยายความร่วมมือทางเศรษฐกิจ การค้าและการลงทุนระหว่างสองประเทศให้แน่นแฟ้นมากยิ่งขึ้น ทั้งในด้านสาขาความร่วมมือของภาครัฐ และการส่งเสริมกิจกรรมระหว่างภาคเอกชนทั้งสองฝ่าย
ไทยและคาซัคสถานยังมีการเชื่อมโยงของคนและจํานวนนักท่องเที่ยวที่เพิ่มมากขึ้นภายหลังจากนโยบาย  วีซ่าฟรีของรัฐบาล นอกจากนี้ ยังมีเปิดการไฟลท์บินตรงระหว่างสองประเทศเพิ่มเติม ซึ่งนับว่าเป็นข่าวดีต่ออุตสาหกรรมท่องเที่ยวของประเทศไทย นางนลินีฯ กล่าวทิ้งท้าย
รัฐบาลไทย-ข่าวทำเนียบรัฐบาล-กยศ./รองผู้ว่าฯระยอง/ผู้แทน อว. ลงพื้นที่สถานศึกษา จ.ระยอง
วันพฤหัสบดีที่ 1 กุมภาพันธ์ 2567
01/02/2567
กยศ./รองผู้ว่าฯระยอง/ผู้แทน อว. ลงพื้นที่สถานศึกษา จ.ระยอง
“กยศ./รองผู้ว่าฯระยอง/ผู้แทน อว. ลงพื้นที่สถานศึกษา จ.ระยอง แต่ไม่พบ น.ศ.แม้แต่คนเดียว ถูกห้ามทุกคนเข้าพื้นที่มหาวิทยาลัย ผจก.เผยหากสถานศึกษาไม่ให้ความร่วมมือจะไม่สามารถช่วยเหลือนักศึกษากลุ่มดังกล่าวได้”
กองทุนเงินให้กู้ยืมเพื่อการศึกษา (กยศ.) พร้อมด้วยรองผู้ว่าราชการจังหวัดระยอง ผู้แทนกระทรวง อว. ลงพื้นที่สถานศึกษาแห่งหนึ่งในจังหวัดระยอง เพื่อพบนักศึกษาจํานวน 3,000 ราย ที่ร้องเรียนถูกระงับเงินกู้ และขอพบอธิการบดีเพื่อขอข้อมูลจากสถานศึกษา แต่ไม่พบนักศึกษาหรืออาจารย์แม้แต่คนเดียวและถูกห้ามทุกคนเข้าพื้นที่ของมหาวิทยาลัย กองทุนฯเผยหากสถานศึกษาไม่ให้ความร่วมมือจะไม่สามารถช่วยเหลือนักศึกษากลุ่มดังกล่าวได้
นายชัยณรงค์ กัจฉปานันท์ ผู้จัดการกองทุนฯ ได้เปิดเผยว่า “ในวันนี้เวลา 10.00 น. กองทุนฯได้ลงพื้นที่ไปยังสถานศึกษาในจังหวัดระยอง โดยมีนายกัฬชัย เทพวรชัย รองผู้ว่าราชการจังหวัดระยอง นายจักรพงษ์ ปัญญาพูนตระกูล ผู้อํานวยการกลุ่มพัฒนามาตรฐานอุดมศึกษา กองยกระดับคุณภาพการจัดการ ศึกษาระดับอุดมศึกษา กระทรวงการอุดมศึกษา วิทยาศาสตร์ วิจัยและนวัตกรรม (อว.) รองศึกษาธิการจังหวัดระยอง และผู้แทนศูนย์ดํารงธรรมจังหวัดระยอง ร่วมลงพื้นที่เพื่อตรวจสอบข้อมูลเพิ่มเติมและขอพบอธิการบดีและนักศึกษากว่า 3,000 ราย จากกรณีที่มีกลุ่มนักศึกษาร้องต่อศาลปกครองระยองเนื่องจากถูกระงับการให้กู้ยืม ทั้งนี้ กองทุนฯได้มีหนังสือแจ้งสถานศึกษาล่วงหน้าแล้วว่าจะลงพื้นที่เพื่อขอพบอธิการบดีและขอพบนักศึกษาในวันนี้ ซึ่งสถานศึกษาและผู้กู้ยืมทั้ง 5 รายที่ร้องศาลปกครองได้รับทราบแล้ว เมื่อรองผู้ว่าราชการจังหวัดระยองและเจ้าหน้าที่ไปถึงด้านหน้าสถานศึกษาพบประตูปิดอยู่ และมีไม้กั้นไม่ให้บุคคลภายนอกเข้าไปมีป้ายแจ้งเวลาเปิด 08.00 - 17.00 น. หยุดวันจันทร์และอังคาร พบเจ้าหน้าที่เพียง 2 คน โดยออกมาแจ้งว่า ห้ามบุคคลภายนอกเข้าไปในบริเวณสถานศึกษาเนื่องจากอธิการบดีไม่อนุญาตให้เข้าในพื้นที่ และไม่พบนักศึกษาในพื้นที่แม้แต่รายเดียว ทั้งนี้ กองทุนฯและเจ้าหน้าที่ อว. ได้พยายามติดต่อประสานงานแต่ไม่สามารถติดต่ออธิการบดีหรืออาจารย์ รวมทั้งผู้กู้ยืมที่ร้องศาลปกครองได้ และไม่มีอาจารย์ผู้สอนด้วย ดังนั้น กองทุนฯจึงได้เดินทางมายังสถานีตํารวจภูธรแกลง เพื่อลงบันทึกประจําวันไว้เป็นหลักฐานเพื่อนําส่งกระทรวง อว. พิจารณาดําเนินการต่อไป ซึ่งหากสถานศึกษาไม่ให้ความร่วมมือในการชี้แจงข้อมูลและกองทุนฯไม่สามารถพบนักศึกษา ทางกองทุนฯจะไม่สามารถดําเนินการช่วยเหลือนักศึกษากลุ่มดังกล่าวได้” ผู้จัดการกองทุนฯกล่าวในที่สุด
รัฐบาลไทย-ข่าวทำเนียบรัฐบาล- รมว.ยุติธรรม เดินทางเยือนสาธารณรัฐประชาชนจีน หารือและประสานความร่วมมือปราบปรามยาเสพติด
วันพฤหัสบดีที่ 1 กุมภาพันธ์ 2567
01/02/2567
รมว.ยุติธรรม เดินทางเยือนสาธารณรัฐประชาชนจีน หารือและประสานความร่วมมือปราบปรามยาเสพติด
รมว.ยุติธรรม เดินทางเยือนสาธารณรัฐประชาชนจีน หารือและประสานความร่วมมือปราบปรามยาเสพติด
ในวันพุธที่ ๓๑ มกราคม ๒๕๖๗ เวลา ๑๘.๓๐ - ๑๙.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย พลตํารวจโท ภาณุรัตน์ หลักบุญ เลขาธิการ ป.ป.ส. คณะผู้บริหารสํานักงาน ป.ป.ส. และผู้แทนหน่วยงานที่เกี่ยวข้อง เดินทางเยือนสาธารณรัฐประชาชนจีน เพื่อกระชับความสัมพันธ์ระหว่าง ๒ ประเทศ ในการแก้ไขปัญหายาเสพติด โดยมี นายหวัง เสี่ยวหง รัฐมนตรีว่าการกระทรวงความมั่นคงสาธารณะ สาธารณรัฐประชาชนจีน และคณะเจ้าหน้าที่ฝ่ายจีน ให้การต้อนรับ ณ กระทรวงความมั่นคงสาธารณะ กรุงปักกิ่ง สาธารณรัฐประชาชนจีน
รัฐมนตรีว่าการกระทรวงยุติธรรม กล่าวชื่นชมการดําเนินงานด้านการป้องกันและปราบปรามยาเสพติดอย่างจริงจังของจีน จนส่งผลให้สามารถลดผลกระทบจากยาเสพติดได้ในแทบทุกมิติ พร้อมทั้งได้กล่าวสรุปถึงสถานการณ์ปัญหายาเสพติดว่าประเทศไทยประสบปัญหาดังกล่าวมาอย่างยาวนาน โดยเฉพาะการเป็นทางผ่านของยาเสพติดจากพื้นที่สามเหลี่ยมทองคําไปยังประเทศอื่น ๆ ซึ่งนายกรัฐมนตรีของไทยเล็งเห็นความสําคัญของปัญหา จึงยกระดับความสําคัญของปัญหายาเสพติดเป็นวาระแห่งชาติ และเร่งรัดการปราบปรามยาเสพติดให้เห็นผลอย่างเป็นรูปธรรม
นายหวัง เสี่ยวหง รัฐมนตรีว่าการกระทรวงความมั่นคงสาธารณะ สาธารณรัฐประชาชนจีน ได้กล่าวต้อนรับรัฐมนตรีว่าการกระทรวงยุติธรรม ในโอกาสเดินทางมาเยือนจีนในครั้งนี้ พร้อมทั้งยืนยันความเป็นหุ้นส่วนและพันธมิตรที่ดีระหว่างจีนกับไทยตลอดระยะเวลาเกือบ ๕๐ ปีที่ผ่านมา โอกาสนี้ นายหวัง เสี่ยวหง ยังได้เน้นย้ําความร่วมมือที่ดีระหว่างสองประเทศในทุกด้าน เพื่อเสริมสร้างความเจริญรุ่งเรืองและรักษาสันติภาพในภูมิภาค
นอกจากนี้ ทั้งสองฝ่ายได้หารือถึงแนวทางในการพัฒนาความร่วมมือด้านการควบคุมยาเสพติดระหว่างกัน โดยได้บรรลุข้อตกลงที่จะยกระดับความร่วมมือที่สําคัญ ดังนี้ ๑) ความร่วมมือในการควบคุมและสกัดกั้นการลักลอบลําเลียงเคมีภัณฑ์ที่มิได้อยู่ภายใต้การควบคุมของอนุสัญญาสหประชาชาติ (non-controlled chemicals) มิให้เข้าสู่แหล่งผลิตในพื้นที่สามเหลี่ยมทองคํา โดยขอให้จีนเป็นแกนนําในเรื่องดังกล่าว เพื่อให้บรรลุผลเร็ว เนื่องจากเป็นประเทศที่มีการผลิตและส่งออกเคมีภัณฑ์เพื่อการอุตสาหกรรมเป็นจํานวนมาก ๒) ความร่วมมือด้านการบังคับใช้กฎหมาย โดยมุ่งเน้นความร่วมมือในการปราบปรามอาชญากรรมที่เป็นปัญหาต่อทั้งสองประเทศอย่างเข้มงวด ได้แก่ ยาเสพติด การหลอกลวงทางโทรศัพท์ การพนันออนไลน์ การค้ามนุษย์ และการฟอกเงิน ซึ่งมักเกี่ยวพันกับยาเสพติด ๓) ความร่วมมือในการสืบสวนขยายผลและจับกุมเครือข่ายอาชญากรรมข้ามชาติ ผู้ต้องหา ๒ สัญชาติ และผู้ต้องหารายสําคัญ โดยฝ่ายจีนขอความร่วมมือให้ฝ่ายไทยส่งตัวผู้ต้องหากลับไปดําเนินคดีที่จีน ซึ่งรัฐมนตรีว่าการกระทรวงยุติธรรมได้ชี้แจงว่าเรื่องดังกล่าวเป็นอํานาจของศาล อย่างไรก็ตามกระทรวงยุติธรรมยินดีอํานวยความสะดวกในเรื่องดังกล่าวอย่างเต็มที่ ๔) ฝ่ายจีนยินดีให้ไทยส่งคณะผู้แทนมาแลกเปลี่ยนเรียนรู้ในความก้าวหน้าและความสําเร็จในการดําเนินงานของฝ่ายจีนในเรื่องของการวิเคราะห์สารเสพติดจากระบบบําบัดน้ําเสียในชุมชน และการบําบัดฟื้นฟูผู้ติดยาเสพติดในชุมชน และ ๕) ในห้วงท้ายทั้งสองฝ่ายยังได้เน้นย้ําการสานต่อความสัมพันธ์ระหว่างไทยและจีนที่มีมาอย่างยาวนาน รวมถึงความร่วมมือระหว่างกันตามฉันทามติของผู้นําทั้งสองประเทศผ่านทุกช่องท่าง
รัฐบาลไทย-ข่าวทำเนียบรัฐบาล-ชวนลูกหนี้ร่วมงาน “มหกรรมแก้หนี้ สร้างวิถีแห่งความเป็นธรรม”
วันพฤหัสบดีที่ 1 กุมภาพันธ์ 2567
ชวนลูกหนี้ร่วมงาน “มหกรรมแก้หนี้ สร้างวิถีแห่งความเป็นธรรม”
.....
ชวนลูกหนี้ร่วมงาน “มหกรรมแก้หนี้ สร้างวิถีแห่งความเป็นธรรม”
.
รัฐบาล เชิญชวนประชาชน ที่มีคดีก่อนฟ้อง และ หลังศาลมีคําพิพากษา ที่เป็นลูกหนี้กยศ. หนี้เช่าซื้อรถยนต์และรถจักรยานยนต์ หนี้บัตรเครดิต รวมถึงหนี้ผู้ประกอบการ SMEs เข้าร่วมงาน “มหกรรมแก้หนี้ สร้างวิถีแห่งความเป็นธรรม” ระหว่างเดือน ม.ค.-เม.ย.2567 ซึ่งครั้งที่ 1 จัดไปแล้วเมื่อวันที่ 27-28 ม.ค.67 ณ มหาวิทยาลัยสวนดุสิต กทม. มีสถาบันการเงินกว่า 23 แห่ง เข้าร่วมงาน ช่วยลูกหนี้กว่า 135,155 ราย คิดเป็นทุนทรัพย์กว่า 24,791 ล้านล้านบาท
.
กิจกรรมภายในงาน ประกอบด้วย การลงทะเบียนแก้ไขหนี้สิน การไกล่เกลี่ยหนี้ก่อนการฟ้อง การไกล่เกลี่ยหลังศาลมีคําพิพากษา การเสวนาเกี่ยวกับการแก้ปัญหาหนี้สินและข้อกฎหมายต่าง ๆ นิทรรศการจาก 13 หน่วยงานในสังกัดกระทรวงยุติธรรม
.
ประชาชนที่สนใจเข้าร่วมงานครั้งถัดไปได้ ดังนี้
ครั้งที่ 2 : 17 – 18 ก.พ.
ณ ศูนย์ประชุมและแสดงสินค้านานาชาติขอนแก่น จ.ขอนแก่น
.
ครั้งที่ 3 : 2 – 3 มี.ค.
ณ มหาวิทยาลัยราชภัฏยะลา จ.ยะลา
.
ครั้งที่ 4 : 9 – 10 มี.ค.
ณ มหาวิทยาลัยราชภัฏเชียงใหม่ จ.เชียงใหม่
.
ครั้งที่ 5 : 23 – 24 มี.ค.
ณ มหาวิทยาลัยราชภัฏสุราษฎร์ธานี จ.สุราษฎร์ธานี
.
ครั้งที่ 6 : 27 – 28 เม.ย.
ณ มหาวิทยาลัยบูรพา จ.ชลบุรี
.
สอบถามรายละเอียดเพิ่มเติมได้ที่ :
- กรมบังคับคดี 02-881-4999 สายด่วนกรมบังคับคดี 1111 กด 79 หรือ ศูนย์ไกล่เกลี่ยข้อพิพาท 02-887-5072
- กรมคุ้มครองสิทธิและเสรีภาพ 02-141-2768-73
- สายด่วนยุติธรรม 1111 กด 77
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.เคาะเกณฑ์ใหม่! เมาแล้วขับ ขัดขืนเป่า “วัดแอลกอฮอล์” สันนิษฐานว่าผิด
วันพฤหัสบดีที่ 1 กุมภาพันธ์ 2567
ครม.เคาะเกณฑ์ใหม่! เมาแล้วขับ ขัดขืนเป่า “วัดแอลกอฮอล์” สันนิษฐานว่าผิด
.....
ครม.เคาะเกณฑ์ใหม่! เมาแล้วขับ ขัดขืนเป่า “วัดแอลกอฮอล์” สันนิษฐานว่าผิด
.
ครม. ได้อนุมติหลักการร่างกฎกระทรวง (ฉบับที่..) พ.ศ. ... ออกตามความใน พ.ร.บ.จราจรทางบก พ.ศ. 2522 ตามที่ สํานักงานตํารวจแห่งชาติ เสนอ เพื่อปรับปรุงหลักเกณฑ์และวิธีการในการทดสอบปริมาณแอลกอฮอล์ ครอบคลุมถึงการตรวจพิสูจน์ผู้ขับขี่ที่ไม่สามารถทดสอบด้วยวิธีตรวจวัดจากลมหายใจได้
.
>> กําหนดวิธีตรวจวัดปริมาณแอลกอฮอล์ ดังนี้ :
1) ตรวจวัดลมหายใจ
2) ตรวจจากเลือด (ต้องได้รับความยินยอม)
3) ตรวจวัดจากของเสียอย่างอื่นจากร่างกาย เช่น ปัสสาวะ
(กําหนดให้ส่งตัวผู้ขับขี่ไปยังโรงพยาบาลที่ใกล้ที่สุด)
.
>> หน้าที่พนักงานสอบสวนและแพทย์:
กรณีผู้ขับขี่มีพฤติการณ์ที่ทําให้เชื่อว่า ได้ขับรถขณะเมาสุราหรือของเมาอย่างอื่น ให้พนักงานสอบสวนข้อเท็จจริงว่า ได้กระทําการฝ่าฝืนฯ หรือไม่ "ได้ทุกกรณี" ตามวิธีการตรวจวัดปริมาณแอลกอฮอล์
.
>> กรณีผู้ขับขี่ยินยอมให้ตรวจพิสูจน์ แต่ไม่สามารถทดสอบด้วยการวัดจากลมหายใจ ให้พนักงานสอบสวนดําเนินการ ดังนี้:
1. ส่งตัวผู้ขับขี่ไปยังโรงพยาบาลที่ใกล้ที่สุด และแจ้งเป็นหนังสือขอให้แพทย์ตรวจพิสูจน์ปริมาณแอลกอฮอล์ในร่างกายบุคคล ภายใน 3 ชม. หรือแจ้งด้วยวาจา วิธีการทางอิเล็กทรอนิกส์ หรือวิธีการอื่น จากนั้นให้พนักงานสอบสวนแจ้งเป็นหนังสือ ภายใน 24 ชม.
2. ให้แพทย์เก็บตัวอย่างจากเลือด ปัสสาวะ หรือของเสียอย่างอื่น และให้ออกหลักฐานเป็นหนังสือแสดงผลการตรวจพิสูจน์โดยเร็ว
3. ให้สันนิษฐานว่า ผู้ขับขี่ที่ไม่ยอมให้แพทย์ตรวจพิสูจน์โดยไม่มีเหตุอันควรนั้น มีปริมาณแอลกอฮอล์ในเลือดเกินกว่าที่กฎหมายกําหนด ให้แพทย์บันทึกการไม่ยินยอมนั้นและแจ้งให้พนักงานสอบสวนดําเนินการต่อไป (เดิมเจ้าพนักงานฯ ไม่มีอํานาจในการตรวจวัดปริมาณแอลกอฮอล์บางกรณี)
.
อ่านเพิ่มเติม คลิกhttps://www.thaigov.go.th/news/contents/details/78180
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท บรรเทาความเดือดร้อนจากอุทกภัย ซ่อมบำรุงถนนสาย ชม.3057 กว่า 2 กิโลเมตร จังหวัดเชียงใหม่ เพิ่มประสิทธิภาพโครงข่ายทางถนนให้เข้าสู่พื้นที่โครงการหลวงได้อย่างสะดวกปลอดภัย
วันพฤหัสบดีที่ 1 กุมภาพันธ์ 2567
กรมทางหลวงชนบท บรรเทาความเดือดร้อนจากอุทกภัย ซ่อมบํารุงถนนสาย ชม.3057 กว่า 2 กิโลเมตร จังหวัดเชียงใหม่ เพิ่มประสิทธิภาพโครงข่ายทางถนนให้เข้าสู่พื้นที่โครงการหลวงได้อย่างสะดวกปลอดภัย
...
กรมทางหลวงชนบท (ทช.) โดยแขวงทางหลวงชนบทเชียงใหม่ ดําเนินโครงการซ่อมฟื้นฟูทางหลวงชนบทอันเนื่องจากเหตุภัยพิบัติสาย ชม.3057 แยก ทล.108 - ศูนย์พัฒนาโครงการหลวงห้วยส้มป่อย อําเภอจอมทอง จังหวัดเชียงใหม่ ดําเนินการซ่อมสร้างผิวทางแอสฟัลท์ติกคอนกรีต ผิวจราจรกว้าง 4.50 - 5 เมตร และงานป้องกันการกัดเซาะบริเวณปลายเชิงลาด พร้อมติดตั้งอุปกรณ์อํานวยความปลอดภัย ตั้งแต่ช่วง กม. ที่ 0+000 - 33+048 (เป็นช่วง ๆ) รวมระยะทางการดําเนินงาน 2.982 กิโลเมตร ใช้งบประมาณรวม 24.750 ล้านบาท เนื่องจากถนนสายดังกล่าวตั้งอยู่บริเวณพื้นที่ภูเขาสูง ในช่วงฤดูฝนที่ผ่านมาเกิดอุทกภัยบริเวณสายทาง จึงทําให้ถนนได้รับความเสียหายหลายแห่งส่งผลให้ประชาชนไม่ได้รับความสะดวกในการเดินทาง ซึ่งจะช่วยให้ประชาชนเดินทางเข้าสู่แหล่งท่องเที่ยวและสถานที่สําคัญ เช่น น้ําตกห้วยส้มป่อย สถานที่ราชการ โรงเรียนบ้านห้วยส้มป่อย และศูนย์พัฒนาโครงการหลวงห้วยส้มป่อย สนับสนุนการขนส่งพืชผักผลไม้ตามฤดู รวมทั้งบรรเทาความเดือนร้อนในประชาชนในพื้นที่ได้สัญจรอย่างสะดวกปลอดภัยมากยิ่งขึ้น ปัจจุบันโครงการดังกล่าวก่อสร้างเสร็จสมบูรณ์ พร้อมเปิดให้ประชาชนใช้สัญจรได้แล้ว
รัฐบาลไทย-ข่าวทำเนียบรัฐบาล-“วราวุธ” รมว.พม. เผย พม. รับเหยื่อถูกตำรวจละเมิด เข้าคุ้มครองในบ้านพักเด็กฯ – เรียนออนไลน์ พร้อมส่งย้ายจังหวัดตามคำขอครอบครัว ชี้ปม มนุษย์อยากรู้อยากเห็น แต่ต้องมีสามัญสำนึก
วันพฤหัสบดีที่ 1 กุมภาพันธ์ 2567
“วราวุธ” รมว.พม. เผย พม. รับเหยื่อถูกตํารวจละเมิด เข้าคุ้มครองในบ้านพักเด็กฯ – เรียนออนไลน์ พร้อมส่งย้ายจังหวัดตามคําขอครอบครัว ชี้ปม มนุษย์อยากรู้อยากเห็น แต่ต้องมีสามัญสํานึก
“วราวุธ” รมว.พม. เผย พม. รับเหยื่อถูกตํารวจละเมิด เข้าคุ้มครองในบ้านพักเด็กฯ – เรียนออนไลน์ พร้อมส่งย้ายจังหวัดตามคําขอครอบครัว ชี้ปม มนุษย์อยากรู้อยากเห็น แต่ต้องมีสามัญสํานึก
วันที่ 1 กุมภาพันธ์ 2567 ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงความคืบหน้าที่กระทรวง พม. ให้ความคุ้มครองเด็กนักเรียนหญิงชั้น ม.5 ถูกเจ้าหน้าที่ตํารวจ สภ.ป่าติ้ว จ.ยโสธร ล่วงละเมิด ว่า ต้องขอขอบคุณผู้บัญชาการตํารวจแห่งชาติ (ผบ.ตร.) อีกครั้ง ที่ได้ดําเนินการต่อเรื่องดังกล่าวโดยทันที ซึ่งสั่งการให้เจ้าหน้าที่ตํารวจผู้กระทําผิดออกจากราชการ ส่วนขั้นตอนการลงโทษหรือการดําเนินการทางกฎหมายนั้น ไม่ขอก้าวล่วงเข้าไปในกลไกหรือมาตรการการลงโทษ ส่วนปัจเจกบุคคลไม่ว่าจะเป็นเจ้าหน้าที่ตํารวจหรืออาชีพใดก็ตาม แต่แน่นอนว่า มักจะมีแกะดําในฝูงแกะขาวเสมอ จะบอกว่าเจ้าหน้าที่ตํารวจเป็นเช่นนี้หมดก็คงไม่ได้ เพราะในทุกวงการ เราอย่าเอาปลาเน่าตัวเดียวมาทําให้ปลาเหม็นไปทั้งข้อง
นายวราวุธ กล่าวว่า สําหรับกรณีล่าสุด มีครูในโรงเรียนเดียวกันไปถามหาว่านักเรียนคนใดที่ตกเป็นเหยื่อ อย่างนี้เหมาะสมหรือไม่นั้น เห็นว่าประเด็นนี้ไม่ได้เกี่ยวข้องกับมาตรการหรือกฎหมายใด การกระทําส่วนใหญ่เป็นสามัญสํานึก จึงต้องขอฝากทุกฝ่าย ไม่ว่าจะเป็นครูหรือใครก็ตาม ว่าหากเกิดเหตุการณ์เช่นนี้ขึ้นกับคนใกล้ตัวของท่าน ลูกสาว น้องสาว บุคคลในครอบครัว เมื่อไม่ต้องการให้สังคมทําอะไร อย่าไปทําอย่างนั้นกับคนบุคคลอื่น แน่นอนว่านิสัยการอยากรู้อยากทราบ รายละเอียดนั้น เป็นเรื่องปกติของมนุษย์คนหนึ่ง แต่คงต้องขอฝากทุกคนให้มีสามัญสํานึกว่า เวลาเกิดเหตุเช่นนี้แล้ว ไม่มีใครที่อยากจะนําเรื่องของตนเองมาประจาน หรือป่าวประกาศให้ทุกคนได้รับรู้ คงต้องขอให้รักษาสิทธิ และรักษาความรู้สึกของบุคคลที่ได้รับผลกระทบและเป็นผู้ถูกกระทําไว้
นายวรวุธ กล่าวเพิ่มเติมว่า สภาพจิตใจของเด็กล่าสุด ขณะนี้ กรมกิจการเด็กและเยาวชน (ดย.) ได้ส่งนักจิตวิทยาเข้าประกบตัวเด็กอยู่ตลอดเวลา ทราบว่า เจ้าหน้าที่ได้ประสานกับทางโรงเรียนเพื่อขอให้เด็กได้เรียนหนังสือผ่านทางระบบออนไลน์ ในขณะที่ยังไม่มีความพร้อมที่จะกลับเข้าไปเรียนในระบบปกติ ซึ่งทางบ้านพักเด็กและครอบครัว(บพด.) จังหวัดยโสธร กระทรวง พม. ในขณะนี้ ได้รับน้องเข้าไปอยู่ในความดูแลคุ้มครอง และมีการประสานตามที่ครอบครัวของน้องต้องการนําตัวกลับไปอยู่จังหวัดอยุธยา ซึ่งบ้านพักเด็กฯ จังหวัดอยุธยานั้น ได้รับการประสาน และพร้อมที่จะรับเข้าไปอยู่ในความดูแลคุ้มครองเช่นเดียวกัน โดยทุกฝ่ายกําลังเร่งดําเนินการอย่างเต็มที่ในการเยียวยาความเสียหายที่เกิดขึ้นทางด้านจิตใจ ทั้งนี้ เป็นไปตามความประสงค์ของผู้ปกครองที่ต้องการนําตัวน้องกลับไปอยู่ที่จังหวัดอยุธยา
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-​ปลัดณัฐพลฯ เปิดงานอุตสาหกรรมแฟร์เมืองปากน้ำ ชูธง “อุตสาหกรรมเศรษฐกิจที่เติบโตอย่างยั่งยืนคู่ชุมชน” กระตุ้นเศรษฐกิจในพื้นที่รอบโรงงาน คาดสร้างรายได้ให้ชุมชนกว่า 3 ล้านบาท
วันพฤหัสบดีที่ 1 กุมภาพันธ์ 2567
01/02/2567
​ปลัดณัฐพลฯ เปิดงานอุตสาหกรรมแฟร์เมืองปากน้ํา ชูธง “อุตสาหกรรมเศรษฐกิจที่เติบโตอย่างยั่งยืนคู่ชุมชน” กระตุ้นเศรษฐกิจในพื้นที่รอบโรงงาน คาดสร้างรายได้ให้ชุมชนกว่า 3 ล้านบาท
​ปลัดณัฐพลฯ เปิดงานอุตสาหกรรมแฟร์เมืองปากน้ํา ชูธง “อุตสาหกรรมเศรษฐกิจที่เติบโตอย่างยั่งยืนคู่ชุมชน” กระตุ้นเศรษฐกิจในพื้นที่รอบโรงงาน คาดสร้างรายได้ให้ชุมชนกว่า 3 ล้านบาท
วันที่ 31 มกราคม 2567 นายณัฐพล รังสิตพล ปลัดกระทรวงอุตสาหกรรม เป็นประธานเปิดงานอุตสาหกรรมแฟร์ “อุตสาหกรรมเศรษฐกิจที่เติบโตอย่างยั่งยืนคู่ชุมชน” จังหวัดสมุทรปราการ โดยกล่าวว่า การจัดงานอุตสาหกรรมแฟร์ในครั้งนี้ สํานักงานอุตสาหกรรมจังหวัดสมุทรปราการ ได้ประสานบูรณาการร่วมกับบริษัท มูราโมโต้ อีเล็คตรอน (ประเทศไทย) จํากัด (มหาชน) ให้ผู้ประกอบการนําสินค้าราคาพิเศษมาจําหน่ายให้พนักงานและประชาชนในพื้นที่ ในราคาผู้ผลิตส่งตรงถึงผู้บริโภค เป็นการกระตุ้นเศรษฐกิจและส่งเสริมผู้ประกอบการในพื้นที่ให้มีความเข้มแข็ง โดยเพิ่มช่องทางการจําหน่ายสินค้า กระจายรายได้ในชุมชน และยังเป็นโอกาสดีที่ให้โรงงานกับชุมชนได้มีกิจกรรมร่วมกัน พึ่งพาอาศัยกัน เป็นการเชื่อมโยงให้อุตสาหกรรมอยู่คู่ชุมชนอย่างเป็นมิตร สอดคล้องกับการขับเคลื่อน 4 มิติ ทั้งความสําเร็จทางธุรกิจ เปลี่ยนผ่านอุตสาหกรรม ความอยู่ดีกับสังคม ความลงตัวกับกติกาสากล ดูแลรักษาสิ่งแวดล้อมสู่อุตสาหกรรมสีเขียว และการกระจายรายได้สู่ชุมชน พร้อมสร้างความเข้มแข็งให้กับชุมชนได้มีชีวิตความเป็นอยู่ที่ดีขึ้น
โดยการจัดงานในครั้งนี้ สํานักงานอุตสาหกรรมจังหวัดสมุทรปราการ ได้คัดสรรผู้ประกอบการในพื้นที่ที่เป็นลูกค้าของกระทรวงฯ มาออกร้านขายสินค้า จํานวน 35 ร้านค้า อาทิเช่น ผลิตภัณฑ์ที่ได้รับการรับรองมาตรฐานผลิตภัณฑ์ชุมชน (มผช.) ผลิตภัณฑ์ที่เข้าร่วมโครงการแปรรูปสินค้าเกษตร อุตสาหกรรม 1 จังหวัด 1 ชุมชน (OPOAI-C) ผลิตภัณฑ์ที่เข้าร่วมโครงการส่งเสริมและเพิ่มขีดความสามารถในการแข่งขันภาคอุตสาหกรรม
นอกจากนี้ ในปีงบประมาณ พ.ศ.2566 ที่ผ่านมา สํานักงานฯ ร่วมกับโรงงานอุตสาหกรรมในพื้นที่จังหวัดสมุทรปราการ ได้ร่วมกันจัดกิจกรรมทั้งหมด 2 ครั้ง สร้างยอดรายได้กระจายไปสู่ชุมชน ทั้งหมด 749,141 บาท สําหรับในปีงบประมาณ พ.ศ.2567 สํานักงานฯ มีแผนการจัดกิจกรรม ทั้งหมด 32 ครั้ง และคาดว่าสร้างยอดรายได้กระจายไปสู่ชุมชนได้กว่า 3 ล้านบาท
โดยภายในงานมีผู้บริหารส่วนราชการที่เกี่ยวข้อง อาทิ นางสาวณัฏฐิญา เนตยสุภา รองปลัดกระทรวงอุตสาหกรรม นายสุจินต์ วาจากิจ รองผู้ว่าราชการจังหวัดสมุทรปราการ นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายวีระกิตติ์ รันทกิจธนวิชญ์ ผู้ตรวจราชการ กระทรวงอุตสาหกรรม และผู้บริหารกระทรวงอุตสาหกรรม เข้าร่วมด้วย และมีนายอํานวย สุวรรณรักษ์ อุตสาหกรรมจังหวัดสมุทรปราการ และนายโยอิจิ มูราโมโต้ กรรมการผู้จัดการบริษัท มูราโมโต้ อีเล็คตรอน (ประเทศไทย) จํากัด (มหาชน) ให้การต้อนรับ ณ บริษัท มูราโมโต้ อีเล็คตรอน (ประเทศไทย) จํากัด (มหาชน) จ.สมุทรปราการ
รัฐบาลไทย-ข่าวทำเนียบรัฐบาล-กรมทางหลวงชนบท ร่วมเป็นส่วนหนึ่งในการบรรเทาปัญหามลพิษทางอากาศอย่างยั่งยืน คุมเข้มตรวจควันดำลดปัญหามลพิษ PM 2.5 ในอากาศจากเครื่องจักรกลและยานพาหนะ
วันอังคารที่ 6 กุมภาพันธ์ 2567
กรมทางหลวงชนบท ร่วมเป็นส่วนหนึ่งในการบรรเทาปัญหามลพิษทางอากาศอย่างยั่งยืน คุมเข้มตรวจควันดําลดปัญหามลพิษ PM 2.5 ในอากาศจากเครื่องจักรกลและยานพาหนะ
....
กรมทางหลวงชนบท (ทช.) กระทรวงคมนาคม โดยสํานักเครื่องกลและสื่อสาร ลงพื้นที่ตรวจควันไอเสีย (ควันดํา) เครื่องจักรกลและยานพาหนะ ณ แขวงทางหลวงชนบทประจวบคีรีขันธ์ ตามมาตรการลดมลพิษทางอากาศ ป้องกันและตรวจวัดฝุ่นละอองอย่างต่อเนื่อง เพื่อตรวจหาค่าไอเสีย ฝุ่นละออง หรือ PM 2.5 ที่เกินกว่ามาตรฐานกําหนด ผลการตรวจพบว่า ยานพาหนะเครื่องจักรกล 22 คัน อยู่ในสภาพที่สมบูรณ์ พร้อมใช้งาน โดย ทช. ได้ตระหนักถึงความสําคัญในการช่วยลดมลภาวะและรับมือปัญหาฝุ่นละออง ทั้งนี้ หากพบเครื่องจักรหรือยานพาหนะใดที่มีค่าควัน ไอเสียเกินกว่าค่าที่กําหนด จะหยุดใช้งานทันทีและปรับปรุงแก้ไขให้เป็นไปตามมาตรการของ ทช. จึงจะสามารถนํากลับมาใช้งานได้ตามปกติ พร้อมทั้งรวบรวมข้อมูลงานดําเนินการของหน่วยงานในแต่ละพื้นที่ เพื่อใช้เป็นข้อสรุปสําหรับการปรับปรุงพัฒนาประสิทธิภาพในการดําเนินงานต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เป็น​ประธาน​ในพิธี​มอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ
วันอังคารที่ 6 กุมภาพันธ์ 2567
06/02/2567
ปลัดกระทรวงยุติธรรม เป็น​ประธาน​ในพิธี​มอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ
ปลัดกระทรวงยุติธรรม เป็น​ประธาน​ในพิธี​มอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ แก่หน่วยงาน​ในสังกัด​กระทรวงยุติธรรม
ในวันอังคารที่ ๖ กุมภาพันธ์ เวลา ๐๙.๓๐ น. นางพงษ์สวาท นีละโยธิน ปลัดกระทรวงยุติธรรม เป็นประธานในพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ โดยมี นายวัลลภ นาคบัว รองปลัดกระทรวงยุติธรรม พร้อมด้วย​ นายไตรยฤทธิ์ เตมหิวงศ์ รองปลัดกระทรวงยุติธรรม นายสํารวม บุญเสริม ผู้ช่วยปลัดกระทรวงยุติธรรม คณะผู้บริหารระดับสูงของกระทรวงยุติธรรม และเจ้าหน้าที่ที่เกี่ยวข้อง เข้าร่วมฯ ณ ห้องสนฉัตร ชั้น ๓ อาคารกระทรวงยุติธรรม
ตามที่พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานพระบรมราชานุญาต และพระบรมราชวินิจฉัย ให้จัดกิจกรรมเฉลิมพระเกียรติเนื่องในโอกาสมหามงคลดังกล่าว และพระราชทานแบบตราสัญลักษณ์ พร้อมความหมายภาษาไทยและภาษาอังกฤษ โอกาส​นี้ กระทรวงยุติธรรมจึงจัดพิธีมอบตราสัญลักษณ์ฯ ขึ้น เพื่อให้หน่วยงานในสังกัดกระทรวงยุติธรรมร่วมแสดงความจงรักภักดี และสํานึกในพระมหากรุณาธิคุณนําไปประชาสัมพันธ์ขยายผลให้ประชาชนเข้าใจและมีส่วนร่วมในการจัดงานเฉลิมพระเกียรติฯ อย่างต่อเนื่องและกว้างขวาง โดยมีหน่วยงานในสังกัด​กระทรวง​ยุติธรรม​ที่ได้รับมอบตราสัญลักษณ์ จํานวนทั้งสิ้น ๑๑ หน่วยงาน ประกอบด้วย สํานักงานคณะกรรมการป้องกันและปราบปรามยาเสพติด กรมคุมประพฤติ กรมคุ้มครองสิทธิและเสรีภาพ กรมบังคับคดี กรมพินิจและคุ้มครองเด็กและเยาวชน กรมราชทัณฑ์ กรมสอบสวนคดีพิเศษ สํานักงานกิจการยุติธรรม, สถาบันนิติวิทยาศาสตร์ สถาบันเพื่อการยุติธรรมแห่งประเทศไทย และสถาบันอนุญาโตตุลาการ
รัฐบาลไทย-ข่าวทำเนียบรัฐบาล-​นายกฯ สั่งการกระทรวงมหาดไทย กำหนดมาตรการให้ผู้ที่ครอบครองปืนเถื่อน นำปืนมาคืนภาครัฐ ภายในระยะเวลาที่กำหนด โดยไม่มีความผิด
วันอังคารที่ 6 กุมภาพันธ์ 2567
06/02/2567
​นายกฯ สั่งการกระทรวงมหาดไทย กําหนดมาตรการให้ผู้ที่ครอบครองปืนเถื่อน นําปืนมาคืนภาครัฐ ภายในระยะเวลาที่กําหนด โดยไม่มีความผิด
​นายกฯ สั่งการกระทรวงมหาดไทย กําหนดมาตรการให้ผู้ที่ครอบครองปืนเถื่อน นําปืนมาคืนภาครัฐ ภายในระยะเวลาที่กําหนด โดยไม่มีความผิด
วันนี้ (6 กุมภาพันธ์ 2567) เวลา 12.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีถึงเรื่องความปลอดภัยของพี่น้องประชาชน ว่า ได้สั่งการให้กระทรวงมหาดไทยซึ่งเป็นหน่วยงานความมั่นคง ได้ศึกษาถึงการกําหนดมาตรการให้ผู้ที่ครอบครองปืนเถื่อน ที่ไม่ได้รับการจดทะเบียนให้นําปืนมาคืนภาครัฐภายในระยะเวลาที่กําหนด โดยไม่มีความผิดทั้งนี้ เพื่อเป็นการลดจํานวนปืนที่อาจก่อให้เกิดความรุนแรงขึ้นได้ ซึ่งต้องไม่ขัดกับข้อกฎหมายที่เกี่ยวข้อง โดยจะมีการออกพระราชกําหนด โดยการออกเป็นนิรโทษกรรม ก่อนนําปืนส่งคืน ถือเป็นหนึ่งมาตรการสําคัญในการลดจํานวนปืนสวัสดิการ ทําให้การเข้าถึงอาวุธที่อันตรายต่อพี่น้องประชาชนลดน้อยลง
รัฐบาลไทย-ข่าวทำเนียบรัฐบาล-นายกฯ สั่งการ พม. กำชับหน่วยงานในสังกัด อำนวยความสะดวกให้กับผู้พิการที่มาใช้บริการ เพิ่มความสะดวกเพื่อให้เกิดความเท่าเทียม และปลอดภัย
วันอังคารที่ 6 กุมภาพันธ์ 2567
06/02/2567
นายกฯ สั่งการ พม. กําชับหน่วยงานในสังกัด อํานวยความสะดวกให้กับผู้พิการที่มาใช้บริการ เพิ่มความสะดวกเพื่อให้เกิดความเท่าเทียม และปลอดภัย
นายกฯ สั่งการ พม. กําชับหน่วยงานในสังกัด อํานวยความสะดวกให้กับผู้พิการที่มาใช้บริการ เพิ่มความสะดวกเพื่อให้เกิดความเท่าเทียม และปลอดภัย
วันนี้ (6 กุมภาพันธ์ 2567) เวลา 12.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังกล่าวภายหลังการประชุมคณะรัฐมนตรีว่า ได้สั่งการให้กระทรวงการพัฒนาสังคมและความมั่นคงของมนุษย์ (พม.) กําชับหน่วยงานราชการต่าง ๆ ในสังกัด อํานวยความสะดวกให้กับผู้พิการ ให้สามารถมาใช้บริการอย่างสะดวกมากขึ้น เพื่อให้เกิดความเท่าเทียมและความปลอดภัย
รัฐบาลไทย-ข่าวทำเนียบรัฐบาล-“พัชรวาท-ธรรมนัส” เชิญ “พีมูฟ” จับเข่าคุยห้องทำงานในทำเนียบฯ เด้งรับแก้ปัญหา 3 ประเด็นหลัก มอบ “รชฏ - รองปลัดกระทรวงฯ” ประชุมร่วมม็อบพรุ่งนี้ 10 โมง ด้าน “พีมูฟ” พอใจผลการหารือ
วันอังคารที่ 6 กุมภาพันธ์ 2567
06/02/2567
“พัชรวาท-ธรรมนัส” เชิญ “พีมูฟ” จับเข่าคุยห้องทํางานในทําเนียบฯ เด้งรับแก้ปัญหา 3 ประเด็นหลัก มอบ “รชฏ - รองปลัดกระทรวงฯ” ประชุมร่วมม็อบพรุ่งนี้ 10 โมง ด้าน “พีมูฟ” พอใจผลการหารือ
“พัชรวาท-ธรรมนัส” เชิญ “พีมูฟ” จับเข่าคุยห้องทํางานในทําเนียบฯ เด้งรับแก้ปัญหา 3 ประเด็นหลัก มอบ “รชฏ - รองปลัดกระทรวงฯ” ประชุมร่วมม็อบพรุ่งนี้ 10 โมง ด้าน “พีมูฟ” พอใจผลการหารือ
วันนี้ (6 ก.พ. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า พล.ต.อ.พัชรวาท วงษ์สุวรรณ รองนายกรัฐมนตรีและรมว.ทรัพยากรธรรมชาติและสิ่งแวดล้อม และ ร.อ.ธรรมนัส พรหมเผ่า รมว.เกษตรและสหกรณ์ ได้เชิญ นายจํานงค์ หนูพันธ์ แกนนํากลุ่มขบวนการประชาชนเพื่อสังคมที่เป็นธรรม (พีมูฟ) ที่ปักหลักชุมนุมอยู่หน้าทําเนียบรัฐบาลเข้าหารือ โดยมี พล.ต.อ.สุรเชษฐ์ หักพาล รองผบ.ตร. พล.ต.ท.อภิรัต นิยมการ รองเลขาธิการนายกรัฐมนตรี พร้อมทั้งเจ้าหน้าที่จากกระทรวงทรัพยากรฯ เข้าร่วมด้วย
โดย พล.ต.อ.พัชรวาท ได้รับฟังปัญหาของกลุ่มพีมูฟ ที่เกี่ยวข้องในส่วนของกระทรวงทรัพยากรฯ ซึ่งมี 3 ประเด็นหลัก คือ 1. กรณีเร่งด่วนของประชาชน 13 กรณี 2. ปัญหาอื่น ๆ 169 กรณี และ 3. เรื่องปฏิบัติตามมติคณะรัฐมนตรี ที่ต้องการให้กระทรวงทรัพยากรฯ ขับเคลื่อน จากนั้น พล.ต.อ.พัชรวาท ได้กล่าวกับกลุ่มพีมูฟว่า จะเร่งรัดให้มีการแก้ไขปัญหาตามข้อเรียกร้อง เพราะได้ติดตามปัญหามาโดยตลอด ที่ผ่านมาได้กําชับกับนายจตุพร บุรุษพัฒน์ ปลัดกระทรวงฯ และอธิบดีกรมต่าง ๆ ที่เกี่ยวข้องให้ติดตามปัญหา และพรุ่งนี้มอบหมายให้นายกุศล โชติรัตน์ รองปลัดกระทรวงฯ พร้อมด้วย ร.อ.รชฏ ประชุมหารือกับผู้ชุมนุม ในเวลา 10.00 น. ที่สํานักงาน ก.พ. เพื่อรับปัญหาทั้งหมดที่มาเจรจากันในวันนี้มาแก้ไขให้เป็นรูปธรรม ให้เสร็จภายตามกรอบที่ครม. กําหนด วันนี้เป็นการรับหลักการ พรุ่งนี้เป็นภารกิจกระทรวงทั้งหมด ที่จะนําปัญหา 3 ประเด็นหลัก มาแก้ไข ให้ได้แผนงาน กรอบแนวทางที่ชัดเจน
ทั้งนี้บรรยากาศการหารือเป็นไปอย่างดีและเป็นที่พอใจของกลุ่มพีมูฟ
รัฐบาลไทย-ข่าวทำเนียบรัฐบาล-SME D Bank ช่วยแก้หนี้เอสเอ็มอีได้รับผลกระทบจากโควิด-19 ตามนโยบายรัฐบาล เดินหน้ามาตรการบรรเทาภาระการเงิน พักชำระหนี้เงินต้น 1 ปี แถมลดดอกเบี้ย 1%
วันอังคารที่ 6 กุมภาพันธ์ 2567
06/02/2567
SME D Bank ช่วยแก้หนี้เอสเอ็มอีได้รับผลกระทบจากโควิด-19 ตามนโยบายรัฐบาล เดินหน้ามาตรการบรรเทาภาระการเงิน พักชําระหนี้เงินต้น 1 ปี แถมลดดอกเบี้ย 1%
SME D Bank แก้ปัญหาหนี้อย่างยั่งยืนตามนโยบายรัฐบาลให้แก่เอสเอ็มอีไทยได้รับผลกระทบจากโควิด-19 (รหัส 21) ภายใต้มาตรการ “3 ลดปลดหนี้” บรรเทาภาระการเงิน สร้างโอกาสเริ่มต้นใหม่ไปต่อได้ ทั้งพักชําระหนี้เงินต้น 1 ปี ลดดอกเบี้ยให้ 1% และยกดอกเบี้ยค้างทั้งหมด
SME D Bank แก้ปัญหาหนี้อย่างยั่งยืนตามนโยบายรัฐบาลให้แก่เอสเอ็มอีไทยได้รับผลกระทบจากโควิด-19 (รหัส 21) ภายใต้มาตรการ “3 ลดปลดหนี้” บรรเทาภาระการเงิน สร้างโอกาสเริ่มต้นใหม่ไปต่อได้ ทั้งพักชําระหนี้เงินต้น 1 ปี ลดดอกเบี้ยให้ 1% และยกดอกเบี้ยค้างให้ทั้งหมด แจ้งความประสงค์ตั้งแต่วันนี้ ถึง 30 มิ.ย. 68
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ตามที่รัฐบาลมีนโยบายแก้ไขปัญหาหนี้ทั้งระบบให้แก่ประชาชนและผู้ประกอบการธุรกิจ ดังนั้น SME D Bank ในฐานะสถาบันการเงินของรัฐ พร้อมเคียงข้างช่วยเหลือผู้ประกอบการเอสเอ็มอี โดยเฉพาะกลุ่มที่ได้รับผลกระทบจากโควิด-19 กลุ่มรหัส 21 (วงเงินสินเชื่อรวมไม่เกิน 10 ล้านบาท และเป็น NPL ณ วันที่ 31 ธ.ค. 2566) ซึ่งประสบความยากลําบากมายาวนาน และต่อเนื่อง ธนาคารจึงดําเนินการช่วยเหลือต่อเนื่อง ผ่านมาตรการ “3 ลด ปลดหนี้” ทั้งลดผ่อน ลดเงินต้น และลดดอกเบี้ย เพื่อช่วยบรรเทาภาระทางการเงิน และสร้างโอกาสเริ่มต้นใหม่ กลับมาเดินหน้าธุรกิจได้ดีอีกครั้ง โดยลูกหนี้รหัส 21 จะได้รับความช่วยเหลือเมื่อชําระตามเงื่อนไขของธนาคาร ได้แก่ พักชําระหนี้เงินต้น 1 ปี อีกทั้ง ระหว่างพักชําระเงินต้นได้ จะได้ลดดอกเบี้ย 1% ต่อปี นอกจากนั้น ยกดอกเบี้ยผิดนัดให้ทั้งหมด และหากปิดบัญชี ลดดอกเบี้ยค้างให้ 100% สามารถแจ้งความประสงค์เข้าร่วมได้ตั้งแต่วันนี้ถึง 30 มิถุนายน 2568 ณ สาขา SME D Bank ที่ใช้บริการสินเชื่อ สอบถามข้อมูลเพิ่มเติม Call Center 1357
นอกจากนั้น SME D Bank ยังให้ความช่วยเหลือเพิ่มเติม ด้าน “การพัฒนา” ผ่านโครงการ “SME D Coach” จัดทีมโค้ชมืออาชีพให้คําปรึกษาแนะนําและดูแลแก้ปัญหาให้ผู้ประกอบการเอสเอ็มอีอย่างใกล้ชิด จนสามารถปรับตัว และก้าวผ่านสถานการณ์ต่าง ๆ ไปได้ด้วยดี รวมถึง มีแพลตฟอร์มเสริมแกร่งธุรกิจครบวงจรเรียนรู้ได้ด้วยตัวเองตลอด 24 ชม. ผ่านแพลตฟอร์ม DX by SME D Bank (https://dx.smebank.co.th/)
รัฐบาลไทย-ข่าวทำเนียบรัฐบาล-​กระทรวงวัฒนธรรม เชิญชวนข้าราชการใกล้เกษียณและวัย 50+ เข้าอบรมเสริมสร้างศักยภาพและพัฒนาดุลยภาพของข้าราชการ ปี 2567 ของ สำนักงาน ก.พ.
วันอังคารที่ 6 กุมภาพันธ์ 2567
​กระทรวงวัฒนธรรม เชิญชวนข้าราชการใกล้เกษียณและวัย 50+ เข้าอบรมเสริมสร้างศักยภาพและพัฒนาดุลยภาพของข้าราชการ ปี 2567 ของ สํานักงาน ก.พ.
​กระทรวงวัฒนธรรม เชิญชวนข้าราชการใกล้เกษียณและวัย 50+ เข้าอบรมเสริมสร้างศักยภาพและพัฒนาดุลยภาพของข้าราชการ ปี 2567 ของ สํานักงาน ก.พ.
กระทรวงวัฒนธรรม เชิญชวนข้าราชการใกล้เกษียณและวัย 50+ เข้าอบรมเสริมสร้างศักยภาพและพัฒนาดุลยภาพของข้าราชการ ปี 2567 ของ สํานักงาน ก.พ.
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า กระทรวงวัฒนธรรม (วธ.) ขับเคลื่อนนโยบายรัฐบาลในการส่งเริม สนับสนุน ให้เกิดความเท่าเทียมและการยอมรับของคนทุกกลุ่ม รวมทั้งกลุ่มผู้สูงอายุ ให้มีเกียรติมีศักดิ์ศรี มีงานทํา มีรายได้ และมีคุณภาพชีวิตที่ดีขึ้น โดยล่าสุด ได้รับรายงานจากสํานักงานปลัดกระทรวงวัฒนธรรม ที่ได้รับการประสานงานจากสํานักงาน ก.พ. โดยสถาบันพัฒนาข้าราชการพลเรือน สํานักงาน ก.พ. กําหนดจัดโครงการเสริมสร้างศักยภาพและพัฒนาดุลยภาพของข้าราชการ ประจําปีงบประมาณ พ.ศ. 2567 ในรูปแบบออนไลน์ผ่านระบบปฏิบัติการ Zoom และสื่อสังคมออนไลน์ YouTube เพื่อให้ข้าราชการที่จะเกษียณอายุราชการในปีงบประมาณ พ.ศ.2567 และข้าราชการที่มีอายุ 50 ปีขึ้นไป ได้รับความรู้ ความเข้าใจ ในเรื่องต่างๆ ที่จําเป็น แลกเปลี่ยนความรู้และประสบการณ์ร่วมกัน
นางยุพา กล่าวอีกว่า สําหรับหลักสูตรที่เปิดรับสมัคร มี 2 หลักสูตร ได้แก่ 1. หลักสูตรปัจฉิมนิเทศข้าราชการเกษียณอายุราชการ สําหรับข้าราชการที่จะเกษียณอายุราชการในปีงบประมาณ พ.ศ. 2567 ระหว่างวันที่ 27 - 29 กุมภาพันธ์ 2567 และ 2. หลักสูตรสร้างดุลยภาพข้าราชการสูงวัย สําหรับข้าราชการที่มีอายุตั้งแต่ 50 ปีขึ้นไป (ที่ยังไม่เคยเข้ารับการอบรมหลักสูตรสร้างดุลยภาพข้าราชการสูงวัย ที่จัดโดยสํานักงาน ก.พ. มาก่อน) จํานวน 300 คน ระหว่างวันที่ 15 - 17 พฤษภาคม 2567 โดยข้าราชการที่เข้าร่วมโครงการได้รับความรู้ในเรื่องสิทธิประโยชน์และค่าตอบแทนการบริหารการเงิน ความรู้เรื่อง Digital สําหรับผู้สูงวัย การดูแลตนเอง จากผู้เชี่ยวชาญด้านต่าง ๆ สามารถนําไปปรับใช้ในการดําเนินชีวิตประจําวันภายหลังการเกษียณอายุราชการได้อย่างมีคุณค่า ได้รับความรู้ในการเสริมสร้างคุณภาพและคุณค่าของชีวิตสามารถดํารงชีวิตในสังคมได้อย่างมีความสุข และเป็นแบบอย่างที่ดีในการดําเนินชีวิตแก่บุคคลอื่นในสังคม
ทั้งนี้ กระทรวงวัฒนธรรม จึงขอเชิญชวนข้าราชการที่จะเกษียณอายุราชการในปีงบประมาณ พ.ศ. 2567 และข้าราชการที่มีอายุตั้งแต่ 50 ปีขึ้นไป ตามที่สํานักงาน ก.พ. กําหนด เข้าร่วมการอบรม โดยสามารถสมัครลงทะเบียนออนไลน์และดูรายละเอียดได้ที่ http://register.ocsc.go.th/registration/retire2567
รัฐบาลไทย-ข่าวทำเนียบรัฐบาล-“วราวุธ” รมว.พม. เผย พม. เตรียมจัดกิจกรรมเนื่องในวันส่งเสริมอินเตอร์เน็ตปลอดภัยแห่งชาติ ปี 2567 ร่วมกันสร้างความปลอดภัยให้แก่เด็กไทยจากโลกไซเบอร์
วันอังคารที่ 6 กุมภาพันธ์ 2567
“วราวุธ” รมว.พม. เผย พม. เตรียมจัดกิจกรรมเนื่องในวันส่งเสริมอินเตอร์เน็ตปลอดภัยแห่งชาติ ปี 2567 ร่วมกันสร้างความปลอดภัยให้แก่เด็กไทยจากโลกไซเบอร์
“วราวุธ” รมว.พม. เผย พม. เตรียมจัดกิจกรรมเนื่องในวันส่งเสริมอินเตอร์เน็ตปลอดภัยแห่งชาติ ปี 2567 ร่วมกันสร้างความปลอดภัยให้แก่เด็กไทยจากโลกไซเบอร์
วันนี้ (6 ก.พ. 67) เวลา 09.45 น. ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงการเตรียมจัดกิจกรรมเนื่องในวันส่งเสริมอินเตอร์เน็ตปลอดภัยแห่งชาติ ประจําปี พ.ศ. 2567 ว่า ด้วยวันอังคารสัปดาห์ที่ 2 ของเดือนกุมภาพันธ์ของทุกปี เป็นวันอินเทอร์เน็ตปลอดภัยแห่งชาติ ตามมติของคณะรัฐมนตรี เมื่อวันที่ 28 กุมภาพันธ์ 2566 ดังนั้น ครั้งนี้ถือเป็นครั้งแรกที่กระทรวง พม. จะจัดกิจกรรมเนื่องในวันส่งเสริมอินเตอร์เน็ตปลอดภัยแห่งชาติ ประจําปี พ.ศ.2567 เพื่อสร้างความตระหนักและรับรู้ถึงความปลอดภัยในการใช้อินเตอร์เน็ตให้กับเด็กและเยาวชนของประเทศไทย ซึ่งวันอินเตอร์เน็ตปลอดภัยสากล ตรงกับเดือนกุมภาพันธ์ เริ่มมีครั้งแรกเมื่อปี 2547 ในสหภาพ EU หรือเครือสหภาพยุโรป และมีการแพร่ขยายไปถึง 190 ประเทศทั่วโลก
ขณะนี้ ประเทศไทยเป็นหนึ่งในเครือข่าย 190 ประเทศทั่วโลก ซึ่งจะเป็นวันที่เราจะร่วมสร้างความตระหนักให้กับพี่น้องประชาชนถึงภัยและคุณประโยชน์ของโลกไซเบอร์ อินเทอร์เน็ต และโซเชียลมีเดียทั้งหลายให้กับลูกหลานของพวกเรา เนื่องจากเด็กและเยาวชนทุกคนนั้นมีสิทธิ์เข้าถึงข่าวสารและความปลอดภัยในการปกป้องพวกเขาเหล่านั้นตามสิทธิสัญญาคุ้มครองเด็ก ซึ่งเป็นสิ่งที่เด็กทุกคนพึงได้รับจากผู้ใหญ่ และจากภาครัฐ ดังนั้น สําหรับปีนี้ กระทรวง พม. จะมีการจัดกิจกรรมขึ้น ระหว่างวันที่ 6 - 8 กุมภาพันธ์ 2567 เพื่อเป็นการสร้างการรณรงค์ การรับรู้ การให้ความรู้แก่พี่น้องประชาชน โดยในวันพรุ่งนี้ (7 ก.พ. 67) จะเป็นพิธีเปิดงาน และพิธีมอบโล่แก่จังหวัดดีเด่นด้านการสร้างสังคมแห่งการเรียนรู้และการรู้เท่าทันสื่อ ทั้ง 76 จังหวัดทั่วประเทศ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #วันส่งเสริมอินเทอร์เน็ตปลอดภัยแห่งชาติ
รัฐบาลไทย-ข่าวทำเนียบรัฐบาล-​นายกฯ เผย มาตรการเข้มงวดสกัดสินค้าเกษตรเถื่อนตามแนวชายแดน ส่งผลดีต่อราคาสินค้าเกษตรไทยสูงขึ้น สั่งการเพิ่มความเข้มงวดมากขึ้น หากพบการกระทำผิดกฎหมาย ให้ดำเนินคดีให้ถึงที่สุด
วันอังคารที่ 6 กุมภาพันธ์ 2567
06/02/2567
​นายกฯ เผย มาตรการเข้มงวดสกัดสินค้าเกษตรเถื่อนตามแนวชายแดน ส่งผลดีต่อราคาสินค้าเกษตรไทยสูงขึ้น สั่งการเพิ่มความเข้มงวดมากขึ้น หากพบการกระทําผิดกฎหมาย ให้ดําเนินคดีให้ถึงที่สุด
​นายกฯ เผย มาตรการเข้มงวดสกัดสินค้าเกษตรเถื่อนตามแนวชายแดน ส่งผลดีต่อราคาสินค้าเกษตรไทยสูงขึ้น สั่งการเพิ่มความเข้มงวดมากขึ้น หากพบการกระทําผิดกฎหมาย ให้ดําเนินคดีให้ถึงที่สุด
วันนี้ (6 กุมภาพันธ์ 2567) เวลา 12.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรี ถึงมาตรการความมั่นคงตามด่านชายแดน กรณีมีการลักลอบนําสินค้าสิ่งของผิดกฎหมายเข้ามาในประเทศไทย ไม่ว่าจะเป็นหมูเถื่อน และยางเถื่อน ว่า ภายหลังมีมาตรการการเข้มงวดตามด่านชายแดน ทําให้ราคาสินค้าด้านการเกษตรมีราคาดีขึ้น เพราะสินค้าเถื่อนจากต่างประเทศไม่สามารถนําลักลอบเข้ามาในประเทศไทยได้ โดยตนเองได้สั่งการ พร้อมเน้นย้ําให้ สส. ในพื้นที่ และหน่วยงานความมั่นคง ไม่ว่าจะเป็นกองทัพ กรมศุลกากร รวมถึงด่านตรวจสินค้าการเกษตร เพิ่มความเข้มงวดมากยิ่งขึ้น หากพบเหตุพฤติกรรมที่ผิดกฎหมาย ให้แจ้งมายังหน่วยงานที่เกี่ยวข้องให้ดําเนินการตามกฎหมายให้ถึงที่สุด
รัฐบาลไทย-ข่าวทำเนียบรัฐบาล-กรมทางหลวง สรุปยอดผู้ใช้ทางมอเตอร์เวย์หมายเลข 6 หลังเปิดใช้ต่อเนื่องตั้งแต่ช่วงเทศกาลปีใหม่ ปริมาณจราจรกว่า 15,000 คัน/วัน พร้อมขอความร่วมมือใช้ความเร็วตามที่กฎหมายกำหนด
วันจันทร์ที่ 5 กุมภาพันธ์ 2567
กรมทางหลวง สรุปยอดผู้ใช้ทางมอเตอร์เวย์หมายเลข 6 หลังเปิดใช้ต่อเนื่องตั้งแต่ช่วงเทศกาลปีใหม่ ปริมาณจราจรกว่า 15,000 คัน/วัน พร้อมขอความร่วมมือใช้ความเร็วตามที่กฎหมายกําหนด
...
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่กรมทางหลวง (ทล.) ได้เปิดให้บริการทางหลวงพิเศษระหว่างเมืองหมายเลข 6 (มอเตอร์เวย์หมายเลข 6) สายบางปะอิน - นครราชสีมา ช่วงอําเภอปากช่อง - ทางเลี่ยงเมืองนครราชสีมา ระยะทาง 77.49 กิโลเมตร ตั้งแต่ช่วงเทศกาลปีใหม่ที่ผ่านมานั้น ปัจจุบันพบว่ามีปริมาณการจราจรเฉลี่ยประมาณวันละ 15,000 - 20,000 คัน/วัน พร้อมทั้งได้บูรณาการร่วมกับตํารวจทางหลวงนครราชสีมา ในการอํานวยความสะดวกด้านการจราจรและป้องกันการเกิดอุบัติเหตุ โดยได้จัดรถวิทยุตรวจการณ์ เขตหน่วยบริการคลองไผ่และหน่วยบริการจอหอ ออกตรวจบนทางหลวงพิเศษระหว่างเมืองหมายเลข 6 เพื่อดูแล ความปลอดภัย ให้ความช่วยเหลือแก่ผู้ใช้ทาง และรักษาทรัพย์สินของ ทล. บนเส้นทาง รวมทั้งได้จัดเจ้าหน้าที่ใช้กล้องตรวจจับความเร็วทั้งขาออกและขาเข้า เพื่อเป็นการป้องปรามผู้ใช้ทางที่ใช้ความเร็วเกินกว่าที่กฎหมายกําหนด ซึ่งเป็นสาเหตุหลักของการเกิดอุบัติเหตุที่สําคัญสําหรับเส้นทางนี้ ทั้งนี้ ภาพรวมโดยทั่วไปของมอเตอร์เวย์หมายเลข 6 หลังเปิดให้บริการ พื้นผิวการจราจรมีสภาพดี ไม่มีหลุมบ่อ สีตีเส้นและป้ายจราจรมีความชัดเจน นอกจากนี้ ได้สั่งการให้แขวงทางหลวงในพื้นที่เร่งซ่อมแซมรั้วในบางจุดสําหรับการป้องกันสัตว์ประเภทต่าง ๆ เข้าสู่มอเตอร์เวย์ เพื่อเป็นการเพิ่มความปลอดภัยให้แก่ผู้ใช้ทางอีกด้วย
นายสราวุธ ทรงศิวิไล กล่าวเพิ่มเติมอีกว่า ทล. จะดําเนินการขยายช่องทางออกจากมอเตอร์เวย์หมายเลข 6 บริเวณทางหลวงหมายเลข 2 หรือถนนมิตรภาพ (เลี่ยงเมืองปากช่อง) เพื่อเพิ่มประสิทธิภาพให้การจราจรมีความคล่องตัวมากยิ่งขึ้น ขณะนี้ศูนย์สร้างทางขอนแก่น ทล. ได้นําชุดเครื่องจักรเข้าเคลียร์พื้นที่แล้ว และอยู่ระหว่างการติดตั้งป้ายและอุปกรณ์อํานวยความปลอดภัยในการก่อสร้าง ซึ่งจะใช้เวลาดําเนินการประมาณ 2 เดือน และศูนย์ฯ จะได้เร่งการดําเนินการให้แล้วเสร็จก่อนช่วงเทศกาลสงกรานต์ที่จะถึงนี้ เพื่อเพิ่มประสิทธิภาพในการเดินทางและอํานวยความสะดวกให้แก่ผู้ใช้ทาง
ทั้งนี้ ทล. ขอความร่วมมือห้ามรถกระบะ (คอกเหล็กบรรทุกสูงเกิน 3 เมตรจากพื้นทาง) ใช้มอเตอร์เวย์หมายเลข 6 พร้อมขอความร่วมมือผู้ใช้ทางขับขี่ด้วยความระมัดระวัง ปฏิบัติตามป้ายเตือน ป้ายแนะนํา และคําแนะนําเจ้าหน้าที่อย่างเคร่งครัด หากประชาชนผู้ใช้ทางต้องการสอบถามข้อมูลการเดินทางเพิ่มเติมหรือไม่ได้รับความสะดวกในการเดินทาง สามารถติดต่อได้ที่สายด่วน ทล. โทร. 1586 (โทรฟรีตลอด 24 ชั่วโมง)
รัฐบาลไทย-ข่าวทำเนียบรัฐบาล-บสย. ผนึกกรมส่งเสริมอุตสาหกรรม และ 4 ธนาคารพันธมิตร เปิดโครงการ "ติดปีก SMEs หลักทรัพย์ไม่มี ดีพร้อม ค้ำประกันให้" คิกออฟทั่วไทย 14 ก.พ. 67
วันอังคารที่ 6 กุมภาพันธ์ 2567
06/02/2567
บสย. ผนึกกรมส่งเสริมอุตสาหกรรม และ 4 ธนาคารพันธมิตร เปิดโครงการ "ติดปีก SMEs หลักทรัพย์ไม่มี ดีพร้อม ค้ําประกันให้" คิกออฟทั่วไทย 14 ก.พ. 67
บสย. ร่วมกับกรมส่งเสริมอุตสาหกรรม และ 4 ธนาคารพันธมิตร ผนึกกําลังขับเคลื่อนสนับสนุนวิสาหกิจขนาดกลางและขนาดย่อม เข้าถึงหลักประกันและแหล่งเงินทุน เปิดโครงการ “ติดปีก SMEs หลักทรัพย์ไม่มี ดีพร้อม ค้ําประกันให้ “ คิกออฟทั่วไทย 14 ก.พ. 67
บสย. ร่วมกับ กรมส่งเสริมอุตสาหกรรม และ 4 ธนาคารพันธมิตร ผนึกกําลังขับเคลื่อนสนับสนุนวิสาหกิจขนาดกลางและขนาดย่อม เข้าถึงหลักประกันและแหล่งเงินทุน เปิดโครงการ “ติดปีก SMEs หลักทรัพย์ไม่มี ดีพร้อม ค้ําประกันให้ “ คิกออฟทั่วไทย 14 ก.พ. 67 ลงทะเบียนผ่านช่องทาง LINE OA @tcgfirst
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ได้บรรลุข้อตกลงความร่วมมือกับ กรมส่งเสริมอุตสาหกรรม หรือ DIPROM (ดีพร้อม) กระทรวงอุตสาหกรรม และ ธนาคารพันธมิตร 4 ธนาคาร คือ ธนาคารกรุงไทย จํากัด (มหาชน) ธนาคารออมสิน ธนาคารพัฒนาวิสาหกิจขนาดกลางและขนาดย่อม (ธพว.) หรือ SME D BANK และ ธนาคารเพื่อการส่งออกและนําเข้าแห่งประเทศไทย (EXIM Bank) สนับสนุนการเข้าถึงหลักประกันและแหล่งเงินทุนให้กับวิสาหกิจขนาดกลางและขนาดย่อมที่เป็นสมาชิกกรมส่งเสริมอุตสาหกรรม โดยในวันนี้ได้รับเกียรติจาก นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานในพิธีลงนามและกล่าวแสดงความยินดี โดยมี นายภาสกร ชัยรัตน์ อธิบดีกรมส่งเสริมอุตสาหกรรม บสย. และ ผู้บริหารจาก 4 ธนาคารพันธมิตร ร่วมลงนาม และเริ่มโครงการ ตั้งแต่วันที่ 14 กุมภาพันธ์ 2567 เป็นต้นไป คาดว่าจะสามารถช่วยผู้ประกอบการเข้าถึงสินเชื่อผ่านการค้ําประกันสินเชื่อได้ไม่น้อยกว่า 2,000 ล้านบาท สร้างมูลค่าเพิ่มทางเศรษฐกิจได้ไม่น้อยกว่า 8,000 ล้านบาท
ภายใต้กรอบการดําเนินโครงการระยะเวลา 3 ปี (2567-2569) บสย. กรมส่งเสริมอุตสาหกรรม และ 4 ธนาคารพันธมิตร พร้อมให้การสนับสนุนผู้ประกอบการ วิสาหกิจขนาดกลางและขนาดย่อม โดย บสย. และกรมส่งเสริมอุตสาหกรรม จะร่วมกันพิจารณาการค้ําประกันสินเชื่อ และเป็นหลักประกันให้เมื่อได้รับสินเชื่อ ขณะเดียวกัน บสย. จะทําหน้าที่เป็นตัวกลาง SMEs Gateway ใช้กลไกของศูนย์ที่ปรึกษาทางการเงิน SMEs ครบวงจร “บสย. F.A.Center” เป็นตัวกลาง (Credit Mediator) เชื่อมโยงผู้ประกอบการเข้าถึงแหล่งทุนควบคู่กับการขยายบทบาทการค้ําประกันสินเชื่อเชื่อมโยงผ่านดิจิทัลแพลตฟอร์ม
ทั้งนี้ ผู้สมัครเข้าร่วมโครงการ จะสามารถทราบผลการพิจารณาเบื้องต้นภายใน 7 วัน ผ่าน 5 ขั้นตอนคือ 1. DIPROM Pre-screen พิจารณาคุณสมบัติ ประวัติทางการเงินของผู้ประกอบการที่สมัคร 2. เมื่อผ่านเกณฑ์ ดําเนินการลงทะเบียนผ่าน LINE OA @tcgfirst 3. บสย.จะพิจารณาคุณสมบัติและความสามารถทางการเงินเบื้องต้น 4. ยื่นเรื่องขอสินเชื่อกับธนาคารเพื่อพิจารณาอนุมัติสินเชื่อ 5. บสย. ออกหนังสือค้ําประกันสินเชื่อ ผ่านโครงการค้ําประกันดอกเบี้ยถูก (พ.ร.ก. สินเชื่อฟื้นฟู) และ โครงการค้ําประกันสินเชื่อ BI-7 ทั้งนี้ ผู้ประกอบการที่สมัครภายใน 30 วันหลังจากเปิดรับสมัครและได้รับอนุมัติสินเชื่อ และการค้ําประกันกับ บสย. สําหรับ 100 รายแรก บสย. มอบสิทธิประโยชน์ยกเว้นค่าดําเนินการค้ําประกันหรือค่าออก LG ทันที
รัฐบาลไทย-ข่าวทำเนียบรัฐบาล-​นายก ฯ  เผย ครม. อนุมัติ พ.ร.บ คุ้มครองสิทธิและส่งเสริมวิถีชีวิตกลุ่มชาติพันธุ์และชนเผ่าพื้นเมือง ย้ำสาระสำคัญ ต้องอยู่บนหลักการความหลากหลายทางวัฒนธรรม
วันอังคารที่ 6 กุมภาพันธ์ 2567
06/02/2567
​นายก ฯ  เผย ครม. อนุมัติ พ.ร.บ คุ้มครองสิทธิและส่งเสริมวิถีชีวิตกลุ่มชาติพันธุ์และชนเผ่าพื้นเมือง ย้ําสาระสําคัญ ต้องอยู่บนหลักการความหลากหลายทางวัฒนธรรม
​นายก ฯ  เผย ครม. อนุมัติ พ.ร.บ คุ้มครองสิทธิและส่งเสริมวิถีชีวิตกลุ่มชาติพันธุ์และชนเผ่าพื้นเมือง ย้ําสาระสําคัญ ต้องอยู่บนหลักการความหลากหลายทางวัฒนธรรม
วันนี้ (6 กุมภาพันธ์ 2567) เวลา 12.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังกล่าวว่า คณะรัฐมนตรีได้อนุมัติพระราชบัญญัติคุ้มครองสิทธิและส่งเสริมวิถีชีวิตกลุ่มชาติพันธุ์และชนเผ่าพื้นเมือง รวมถึงการเสนอกฎหมายลําดับรอง โดยให้คณะกรรมการกฤษฎีกาและหน่วยงานที่เกี่ยวข้องพิจารณาและตรวจสอบ ร่างฯ ของรัฐบาลและประชาชน เพื่อให้เกิดความรัดกุม ไม่ขัดต่อกฎหมายอื่น ๆ และให้นํากลับมาเสนอ ครม. เพื่อพิจารณาส่งไปยังรัฐสภาต่อไป ซึ่งสาระสําคัญของร่างฯ ต้องตั้งอยู่บนหลักการความหลากหลายทางวัฒนธรรม เพื่อไม่ให้เกิดความเหลื่อมล้ํา และไม่ให้เกิดความขัดแย้งตามที่รัฐบาลได้แถลงต่อรัฐสภา
รัฐบาลไทย-ข่าวทำเนียบรัฐบาล-รมว.กห. ร่วมพิธีลงนามบันทึกความเข้าใจความร่วมมือ “การผลักดันผลงานวิจัยและนวัตกรรมเพื่อเสริมสร้างคุณภาพชีวิตแก่ผู้พิการ”
วันอังคารที่ 6 กุมภาพันธ์ 2567
รมว.กห. ร่วมพิธีลงนามบันทึกความเข้าใจความร่วมมือ “การผลักดันผลงานวิจัยและนวัตกรรมเพื่อเสริมสร้างคุณภาพชีวิตแก่ผู้พิการ”
...
เมื่อ ๕ กุมภาพันธ์ ๒๕๖๗ ณ ศูนย์นิทรรศการและการประชุมไบเทคบางนา กรุงเทพมหานคร นายสุทิน คลังแสง รัฐมนตรีว่าการกระทรวงกลาโหม พร้อมด้วย นางสาวศุภมาส อิศรภักดี รัฐมนตรีว่าการกระทรวงอุดมการศึกษา วิทยาศาสตร์ วิจัยและนวัตกรรม ร่วมเป็นสักขีพยานในการลงนามบันทึกความเข้าใจความร่วมมือ “การผลักดันผลงานวิจัยและนวัตกรรมเพื่อเสริมสร้างคุณภาพชีวิตแก่ผู้พิการ“ ระหว่างองค์การสงเคราะห์ทหารผ่านศึก กับสํานักงานการวิจัยแห่งชาติ โดยมีวัตถุประสงค์เพื่อสร้างโอกาสให้ผู้พิการสามารถใช้ชีวิตประจําวันได้อย่างปกติมีคุณภาพชีวิตที่ดีขึ้น
จากนั้นได้เยี่ยมชมนิทรรศการแสดงผลงานวิจัยและนวัตกรรมเพื่อเสริมสร้างคุณภาพชีวิตให้แก่ผู้พิการ งานกายอุปกรณ์ที่เป็นมาตรฐานจากโรงพยาบาลทหารผ่านศึก และงานวิจัยจากเยาวชนที่อยู่ในสังกัดกระทรวงการอุดมศึกษาฯ ซึ่งความร่วมมือในครั้งนี้ จะทําให้เกิดการพัฒนาการทํางานร่วมกันของทั้งสองหน่วยงาน และเป็นประโยชน์ให้แก่ผู้พิการทั้งหลายต่อไป
ที่มา โฆษกกระทรวงกลาโหม